

ΤΟ ΕΛΛΗΝΙΚΟ ΑΛΦΑΒΗΤΟ

Τα γράμματα της γλώσσας μας κάνουν το αλφάβητο και είναι 24:

Α,α = άλφα Ν, ν = νι

Β, β = βήτα Ξ, ξ = ξι

Γ, γ = γάμα Ο, ο = όμικρον

Δ, δ = δέλτα Π, π = πι

Ε, ε = έψιλον Ρ, ρ = ρο

Ζ, ζ = ζήτα Σ, σ = σίγμα

Η, η = ήτα Τ, τ = ταυ

Θ, θ = θήτα Υ, υ = ύψιλον

Ι, ι = γιώτα Φ, φ = φι

Κ, κ = κάπα Χ, χ = χι

Λ, λ = λάμδα Ψ, ψ = ψι

Μ, μ = μι Ω, ω = ωμέγα

ΑΣΚΗΣΗ

* Γράψε δυο λέξεις με 4 διαφορετικά γράμματα και δυο λέξεις με 6 διαφορετικά γράμματα;

----------------------------------------------------------------------------------------------------------------------------

ΦΩΝΗΕΝΤΑ – ΣΥΜΦΩΝΑ

Τα φωνήεντα είναι 7 και φωνάζουν δυνατά:

**α, ε, η, ι, ο, υ, ω**

Τα σύμφωνα 17 και μιλούν ψιθυριστά:

**β, γ, δ, ζ, θ, κ, λ, μ, ν, ξ, π, ρ, σ, τ, φ, χ, ψ**

ΑΣΚΗΣΗ

* Στις παρακάτω λέξεις κύκλωσε με κόκκινο τα φωνήεντα και με κίτρινο τα σύμφωνα:

Γ ι α γ ι ά

Β ρ ά χ ο ς

Α ε ρ ο π λ ά ν ο

Σ χ ο λ ε ί ο

Π α ι χ ν ί δ ι

ΔΙΨΗΦΑ ΦΩΝΗΕΝΤΑ

Δύο γράμματα μαζί που ακούγονται σαν ένα αποτελούν ένα δίψηφο.

Τα δίψηφα φωνήεντα είναι:

Αι=ε, ει=ι, οι=ι, ου=ου, υι=ι

ΑΣΚΗΣΗ

* Βάλε τις λέξεις στη σωστή ομάδα:

(λουλούδι, σημαία, ειρήνη, οικόπεδο, κουνούπι, κοιτάζω, μαχαίρι, ψυγείο, εικόνα, ανεβαίνω, τοίχος, κουδούνι, θεία, και, ουρά, ανοίγω, χαιρετώ, τραγούδι, κατοικώ, λεωφορείο)

|  |  |  |  |
| --- | --- | --- | --- |
| **αι** | **ει** | **οι** | **ου** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

ΔΙΨΗΦΑ ΣΥΜΦΩΝΑ

Τα δίψηφα σύμφωνα είναι δύο σύμφωνα μαζί που τα λέμε με μια φωνή.

Τα δίψηφα σύμφωνα είναι:

**μπ, ντ, γκ, γγ, τσ, τζ**

ΑΣΚΗΣΗ

* Γράψε από τρεις λέξεις που έχουν:

|  |  |  |  |  |  |
| --- | --- | --- | --- | --- | --- |
| **μπ** | **ντ** | **γκ** | **γγ** | **τσ** | **τζ** |
|  |  |  |  |  |  |
|  |  |  |  |  |  |
|  |  |  |  |  |  |

ΣΥΝΔΥΑΣΜΟΙ

Τα γράμματα ***α ,υ*** και ***ε ,υ*** σχηματίζουν τους συνδυασμούς αυ, ευ οι οποίοι άλλοτε προφέρονται ***αβ, εβ*** και άλλοτε ***αφ, εφ.***

Προφέρονται *αβ και εβ* πριν από φωνήεν ή τα σύμφωνα ***β,*** ***γ, δ, ζ, λ, μ, ν, ρ.***

Προφέρονται *αφ και εφ* πριν από τα σύμφωνα ***θ, κ, π, σ, τ, φ, χ.***

ΑΣΚΗΣΗ

* Γράψε τις παρακάτω λέξεις στην σωστή θέση:

(σαύρα, αυτιά, Εύη, ευτυχώς, αυλάκι, φεύγω, πεύκο, ναύτης, αυτή, μαζεύω, ευχαριστώ, αυγούλα, ψαρεύω, αυγό, αυτόματος, λευκός, φυτεύω, αυλή, ελεύθερος, ταυτότητα)

|  |  |  |  |
| --- | --- | --- | --- |
| **αυ (αβ)** | **αυ (αφ)** | **ευ (εβ)** | **ευ (εφ)** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

ΔΙΦΘΟΓΓΟΙ

Δίφθογγοι λέγονται δύο φωνήεντα που προφέρονται σε μια συλλαβή.

Οι δίφθογγοι είναι**: άη, άι (ή αϊ)**

**όη, όι (ή οϊ)**

Όταν τονίζονται, ο τόνος μπαίνει στο πρώτο φωνήεν:

Β**όη**θα, νερ**άι**δα

ΑΣΚΗΣΗ

* Υπογράμμισε τους διφθόγγους στις παρακάτω λέξεις:

**Κελαηδούν, καημένος, μαϊμού, κορόιδο, οικογένεια, αϊτός, παίζω, ανόητος, βοηθώ, ρόιδο.**

ΣΥΛΛΑΒΕΣ

Οι λέξεις χωρίζονται σε μικρά κομματάκια, που λέγονται συλλαβές.

Μονοσύλλαβες είναι οι λέξεις που έχουν μία συλλαβή.

Φως

Δισύλλαβες είναι οι λέξεις που έχουν δύο συλλαβές.

Παί-ζω

Τρισύλλαβες είναι οι λέξεις που έχουν τρεις συλλαβές.

Πα-τέ-ρας

Πολυσύλλαβες είναι οι λέξεις που έχουν πάνω από τρεις συλλαβές.

Πα-ρά-θυ-ρο

ΑΣΚΗΣΗ

* Βάλε τις παρακάτω λέξεις στη στήλη που ταιριάζουν:

(κλουβί, μουσική, το, λουλούδι, χαμόγελο, φίλος, και, ειρήνη, αυτοκίνητο, παπαρούνα, παιδί)

|  |  |  |  |
| --- | --- | --- | --- |
| **μονοσύλλαβες** | **δισύλλαβες** | **τρισύλλαβες** | **πολυσύλλαβες** |
|  |  |  |  |
|  |  |  |  |
|  |  |  |  |

ΟΝΟΜΑΣΙΑ ΣΥΛΛΑΒΩΝ

Πα - ρά - θυ - ρο

λήγουσα

παραλήγουσα

προπαραλήγουσα

αρχική

ΑΣΚΗΣΗ

* Χώρισε τις λέξεις σε συλλαβές και υπογράμμισε τη λήγουσα:

Ποτήρι = ………………………………………………….

Δημοτικό = ……………………………………………….

Είμαι = ……………………………………………………….

Πηγαίνω = ………………………………………………….

Άγκυρα = …………………………………………………….

Χωριό = ……………………………………………………….

Συλλαβή = …………………………………………………….

Μπαμπάς = …………………………………………………….

ΣΥΛΛΑΒΙΣΜΟΣ

Πολλές φορές πρέπει να χωρίσουμε μια λέξη στα δύο (π.χ. όταν πρέπει να αλλάξουμε γραμμή). Τότε δεν πρέπει να τη χωρίσουμε όπου τύχει, αλλά εκεί που τελειώνει μια συλλαβή.

Πρέπει λοιπόν να ξέρουμε πώς χωρίζονται οι λέξεις σε συλλαβές.

|  |
| --- |
| Το χώρισμα μιας λέξης σε συλλαβές λέγεται **συλλαβισμός** π.χ. πα – ρα – κα – λώ. |

ΠΡΟΣΕΞΕ:

* Ένα σύμφωνο ανάμεσα σε δύο φωνήεντα συλλαβίζεται (πάει) με το δεύτερο φωνήεν.

Έ – χω, νε – ρό

* Τα δύο όμοια σύμφωνα πάντα χωρίζονται.

Θάρ – ρος, θα – λασ – σα

* Δύο σύμφωνα ανάμεσα σε δύο φωνήεντα συλλαβίζονται με το δεύτερο φωνήεν, όταν αρχίζει από αυτά τα σύμφωνα ελληνική λέξη.

Κο – φτε – ρός (φτερό), λά – σπη (σπίθα)

ΟΜΩΣ:

Όταν δεν αρχίζει από αυτά ελληνική λέξη χωρίζονται και το πρώτο σύμφωνο πάει με το προηγούμενο φωνήεν, ενώ το δεύτερο με το επόμενο.

Έρ – χο – μαι, δάφ – νη, τάγ – μα

* Τα δίψηφα σύμφωνα, τα δίψηφα φωνήεντα, οι δίφθογγοι και οι συνδυασμοί στο συλλαβισμό δεν χωρίζονται.

Α – μπέ – λι, αί – μα, νε – ράι – δα, του – φε – κιά, ναύ – τες

ΑΣΚΗΣΗ

* Συλλάβισε τις λέξεις:
* Άγκυρα - ………………………………………………
* Χωριό - …………………………………………………
* Πολλά - …………………………………………………
* Σαύρα - …………………………………………………..
* Πεύκο - ………………………………………………….
* Αίθουσα - ……………………………………………….
* Αηδόνι - …………………………………………………..
* Κόλλα - ……………………………………………………..
* Συλλαβή - …………………………………………………
* Μπαμπάς - ……………………………………………….
* Φυλλωσιά - ……………………………………………….
* Αμπέλι - ……………………………………………………..
* Τζάμι - ………………………………………………………..

ΚΥΡΙΑ ΟΝΟΜΑΤΑ

* Ονόματα ανθρώπων: Ελένη, Γιώργος
* Ονόματα ζώων: Αζόρ
* Ονόματα μηνών, ημερών: Ιούλιος, Κυριακή
* Ονόματα πόλεων, χωριών: Τρίκαλα, Νεοχώρι
* Ονόματα θαλασσών, ποταμών, λιμνών: Αιγαίο, Πηνειός, Βεγορίτιδα
* Ονόματα βουνών: Ταΰγετος
* Ονόματα γιορτών: Χριστούγεννα, Πάσχα

Στα κύρια ονόματα το πρώτο γράμμα γράφεται με κεφαλαίο!

ΑΣΚΗΣΗ

* Γράψε τρία κύρια ονόματα σε κάθε κατηγορία:
* Χώρες:……………………………………………………………………
* Πόλεις:……………………………………………………………………
* Χωριά:……………………………………………………………………..
* Βουνά:………………………………………………………………………
* Μήνες:………………………………………………………………………
* Μέρες:………………………………………………………………………
* Ποτάμια:…………………………………………………………………..
* Θάλασσες:……………………………………………………………….
* Ονόματα:…………………………………………………………………

ΠΑΘΗ ΦΩΝΗΕΝΤΩΝ

Έκθλιψη

Του ουρανού – τ’ ουρανού

Αφαίρεση

Μου έδωσε – μου ΄δωσε

Αποκοπή

Από το σπίτι – απ΄το σπίτι

Το και, όταν παθαίνει έκθλιψη γράφεται κι:

Και όμως – κι όμως

Το σημαδάκι που μπαίνει στο φωνήεν που χάθηκε λέγεται απόστροφος (΄).

ΑΣΚΗΣΗ

* Συμπλήρωσε όπως στα παραδείγματα:

Του ουρανού – τ΄ουρανού

Το άλλο - …………………………………..

Από όλους - …………………………………..

Που είναι - ………………………………………..

Μου έφερε - ……………………………………………

Μου έδωσε - …………………………………………….

Και οι γιατροί - ……………………………………………

Και αυτός - ………………………………………………….

Και εσένα - …………………………………………………..

Από το παράθυρο - …………………………………………………………

Από το τηλέφωνο - …………………………………………………………..

Από τη θέση σου - …………………………………………………………….

Η ΠΡΟΤΑΣΗ

Πρόταση είναι ένα σύντομο κομμάτι του λόγου με απλό νόημα. Σε κάθε πρόταση υπάρχει το ρήμα και το υποκείμενο.

Το υποκείμενο είναι η λέξη ή οι λέξεις, που φανερώνουν για ποιον γίνεται λόγος μέσα στη πρόταση.

Έτσι έχουμε:

**Υποκείμενο**   **Ρήμα**

Τα σύννεφα πυκνώνουν.

Η Μαρία και ο Θωμάς τραγουδούν.

ΑΣΚΗΣΗ

* Φτιάξε προτάσεις με τις μπερδεμένες λέξεις:

………………………………………………………………………………………………………………………………………………………………………………………………………….

………………………………………………………………………………………………………………………………………………………………………………………………………….

Τα άρθρα

Άρθρα είναι οι μικρές λέξεις **ο, η, το, ένας, μία, ένα** που μπαίνουν μπροστά από τα ουσιαστικά.

**Οριστικά άρθρα** είναι τα άρθρα ***ο, η, το,*** που μας μιλούν για κάτι ορισμένο. **Ο** μαθητής γράφει.

**Αόριστα άρθρα** είναι τα άρθρα ***ένας, μία, ένα,*** που μας μιλούν για κάτι που δεν ξέρουμε (αόριστο). **Ένας** μαθητής γράφει.

ΑΣΚΗΣΕΙΣ

* Υπογράμμισε τα άρθρα (οριστικά και αόριστα) στις παρακάτω προτάσεις:

Ήρθε ο χειμώνας. Ο αέρας, η βροχή και το χιόνι μας επισκέπτονται συχνά. Η παγωνιά και το κρύο μας βασανίζουν. Ένας λύκος πεινά. Μια αλεπού σκοτώθηκε. Ένα πουλάκι πάγωσε.

* Ξαναγράψε τις προτάσεις, αλλά με το αόριστο άρθρο:

**Ο** ψαράς ψαρεύει. \_ **Ένας** ψαράς ψαρεύει.

Η φωνή ακούγεται. - ……………………………………………………………

Το αυτοκίνητο περνά. - ………………………………………………………..

Το παιδί παίζει. - …………………………………………………………………..

Ο άνθρωπος τρέχει. - ……………………………………………………………

ΟΥΣΙΑΣΤΙΚΑ

Οι λέξεις που μας φανερώνουν ***πρόσωπα, ζώα, φυτά πράγματα*** λέγονται **ουσιαστικά.**

ο πατέρας, η γιαγιά

ο σκύλος, το άλογο

η πατάτα, το δέντρο

το θρανίο, η τσάντα

ΑΣΚΗΣΗ

* Γράψε τις λέξεις στη στήλη που πρέπει:

( Μάρθα, κιθάρα, χορδές, εργάτες, πρόβατο, αρνάκι, λεμονιά, πόρτα, έλατο, ορχιδέα, δασκάλα, ελέφαντας, τσάντα )

|  |  |  |  |
| --- | --- | --- | --- |
| πρόσωπα | ζώα | φυτά | πράγματα |
|  |  |  |  |
|  |  |  |  |
|  |  |  |  |

ΑΡΣΕΝΙΚΑ – ΘΗΛΥΚΑ – ΟΥΔΕΤΕΡΑ

Οι λέξεις που παίρνουν μπροστά το άρθρο **ο** λέγονται ***αρσενικά***: ο πιλότος.

Οι λέξεις που παίρνουν μπροστά το άρθρο **η** λέγονται ***θηλυκά***: η θεία.

Οι λέξεις που παίρνουν μπροστά το άρθρο **το** λέγονται ***ουδέτερα***: το μωρό.

ΑΣΚΗΣΗ

* Γράψε τα ουσιαστικά στη σωστή στήλη: ο Θάνος, η Μαίρη, το πάτωμα, η έδρα, το παράθυρο, η τάξη, ο πίνακας, το τζάμι, ο δάσκαλος, η γυναίκα, ο μαθητής, το ταβάνι, ο χάρτης, το παγωτό, η κιμωλία.

|  |  |  |
| --- | --- | --- |
| αρσενικά | θηλυκά | ουδέτερα |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

ΟΙ ΑΡΙΘΜΟΙ

Στη γραμματική της γλώσσας μας υπάρχουν δύο αριθμοί:

* Ο ΕΝΙΚΟΣ όταν μιλάμε για ένα πράγμα:

Ο μανάβης

Η ιδέα

Το παιδί

* Ο ΠΛΗΘΥΝΤΙΚΟΣ όταν μιλάμε για πολλά πράγματα:

Οι μανάβηδες

Οι ιδέες

Τα παιδιά

ΑΣΚΗΣΗ

* Χώρισε τις λέξεις ανάλογα με τον αριθμό στον οποίο βρίσκονται:

Οι νεράιδες, η νύχτα, ο ταξιτζής, τα κύπελλα, η ζέστη, οι τριανταφυλλιές, οι εχθροί, ο κάμπος.

|  |  |
| --- | --- |
| Ενικός αριθμός | Πληθυντικός αριθμός |
|  |  |
|  |  |
|  |  |
|  |  |

ΠΤΩΣΕΙΣ

Το άρθρο, το ουσιαστικό, το επίθετο καθώς κλίνονται αλλάζουν μορφές, σχηματίζουν τύπους, που λέγονται **πτώσεις.** Οι πτώσεις είναι τέσσερις: η ονομαστική, η γενική, η αιτιατική και η κλητική.

1. Ονομαστική είναι η πτώση με την οποία απαντάμε στην ερώτηση ποιος;

Ο μαθητής διαβάζει.

Το νερό τρέχει. Ποιος;

Η μαμά λούζεται.

1. Γενική είναι η πτώση με την οποία απαντάμε στην ερώτηση τίνος; ποιανού;

Το φόρεμα της μαμάς.

Ο γιος του Γιάννη. Ποιανού;

Η τσάντα του μωρού.

1. Αιτιατική είναι η πτώση με την οποία απαντάμε στην ερώτηση ποιον; τι;

Είδα τον Νίκο.

Έφαγα τα σταφύλια. Ποιον; Τι;

Σήκωσε την τσάντα.

1. Κλητική είναι η πτώση με την οποία φωνάζουμε κάποιον.

Έλα εδώ Βασίλη.





ΕΠΙΘΕΤΑ

**Επίθετα** λέγονται οι λέξεις που φανερώνουν **πώς** είναι το ουσιαστικό.

Το φαγητό είναι **αλμυρό.**

Τα επίθετα έχουν τρία γένη: αρσενικό, θηλυκό, ουδέτερο.

Ο αλμυρός, η αλμυρή, το αλμυρό.

Τα επίθετα πάνε μαζί με τα ουσιαστικά και συμφωνούν μ’ αυτά στο γένος, στον αριθμό και την πτώση.

Η γαλάζια σημαία, τα καλά παιδιά

ΑΣΚΗΣΗ

* Γράψε δίπλα στο ουσιαστικό το επίθετο που ταιριάζει:

……………………………………………….. θάλασσα

………………………………………………… δαχτυλίδι

………………………………………………… καιρός

………………………………………………… σταφύλια

…………………………………………………. ήλιος

(βροχερός, λαμπερός, γαλάζια, χρυσό, γλυκά)

ΡΗΜΑΤΑ

Ρήματα λέγονται οι λέξεις που φανερώνουν τι κάνει, τι παθαίνει κάποιος ή βρίσκεται σε μια κατάσταση.

Εγώ φεύγω.

Εσύ κοιμάσαι.

Αυτός αρρώστησε.

Τα ρήματα έχουν δύο φωνές: την ενεργητική και την παθητική.

* Όσα ρήματα τελειώνουν σε –ω ανήκουν στην ενεργητική φωνή: εγώ αγαπώ.
* Όσα ρήματα τελειώνουν σε –μαι ανήκουν στην παθητική φωνή: εγώ λούζομαι.
* Τα ρήματα έχουν δύο αριθμούς:

Ενικός αριθμός: εγώ παίζω

εσύ παίζεις

αυτός παίζει

Πληθυντικός αριθμός: εμείς παίζουμε

εσείς παίζετε

αυτοί παίζουν

Έχουν και τρία πρόσωπα: **το α’(πρώτο), το β’(δεύτερο), και το γ’(τρίτο).**

|  |  |  |  |
| --- | --- | --- | --- |
| Ενικός αριθμός | | Πληθυντικός αριθμός | |
| α’ πρόσωπο | εγώ | | εμείς |
| β’ πρόσωπο | εσύ | | εσείς |
| γ’ πρόσωπο | αυτός, -ή, ό | | αυτοί, -ές, -ά |

**ΑΣΚΗΣΗ**

* Υπογράμμισε τα ρήματα στις παρακάτω προτάσεις με κόκκινο:
* Όταν μεγαλώσω, θα γίνω αστροναύτης.
* Η γιαγιά ζυμώνει ψωμί και το ψήνει στο φούρνο.
* Όταν είμαι στενοχωρημένος, ζωγραφίζω.
* Ο μπαμπάς κουρεύεται κάθε μήνα.
* Ονειρεύομαι πως πετάω ψηλά στον ουρανό.

ΟΡΘΟΓΡΑΦΙΑ ΡΗΜΑΤΩΝ

1. Αρχίζω

Σκαλίζω **-ίζω**

Ποτίζω

Η κατάληξη –ίζω γράφεται με γιώτα (-ι-).

Εξαιρούνται : δακρύζω, πήζω, δανείζω, κελαρύζω, αθροίζω.

1. Ανεβαίνω

Πηγαίνω **-αίνω**

Μαθαίνω

Η κατάληξη –αίνω γράφεται με άλφα γιώτα (-αι-).

Εξαιρούνται: μένω, δένω, πλένω.

1. Παγώνω

Θολώνω - **ώνω**

Θαμπώνω

Η κατάληξη – ώνω γράφεται με ωμέγα (-ω-).

1. Χορεύω

Ταξιδεύω -**εύω**

Συνοδεύω

Η κατάληξη –εύω γράφεται – ευ -.Εξαιρείται : κλέβω.

 ΠΑΘΗΤΙΚΗ ΦΩΝΗ

|  |  |  |
| --- | --- | --- |
| **ΕΝΕΣΤΩΤΑΣ** | **ΠΑΡΑΤΑΤΙΚΟΣ** | **ΑΟΡΙΣΤΟΣ** |
| εγώ λούζο**μαι** | λουζ**όμουν** | λούστ**ηκα** |
| εσύ λούζε**σαι** | λουζ**όσουν** | λούστ**ηκες** |
| αυτός-ή-ό λούζε**ται** | λουζ**όταν** | λούστ**ηκε** |
| εμείς λουζ**όμαστε** | λουζ**όμαστε** | λουστ**ήκαμε** |
| εσείς λούζ**εστε** | λουζ**όσαστε** | λουστ**ήκατε** |
| αυτοί-ές-ά λούζ**ονται** | λούζ**ονταν** | λούστ**ηκαν** |

|  |  |  |
| --- | --- | --- |
| **ΕΞΑΚΟΛΟΥΘΗΤΙΚΟΣ**  **ΜΕΛΛΟΝΤΑΣ** | **ΣΥΝΟΠΤΙΚΟΣ**  **ΜΕΛΛΟΝΤΑΣ** | **ΠΑΡΑΚΕΙΜΕΝΟΣ** |
| εγώ θα λούζ**ομαι** | θα λουστ**ώ** | έχω λουστ**εί** |
| εσύ θα λούζ**εσαι** | θα λουστ**είς** | έχεις λουστ**εί** |
| αυτός-ή-ό θα λούζ**εται** | θα λουστ**εί** | έχει λουστ**εί** |
| εμείς θα λουζ**όμαστε** | θα λουστ**ούμε** | έχουμε λουστ**εί** |
| εσείς θα λούζ**εστε** | θα λουστ**είτε** | έχετε λουστ**εί** |
| αυτοί-ές-ά θα λούζ**ονται** | θα λουστ**ούν** | έχουν λουστ**εί** |

|  |  |
| --- | --- |
| **ΥΠΕΡΣΥΝΤΕΛΙΚΟΣ** | **ΣΥΝΤΕΛΕΣΜΕΝΟΣ**  **ΜΕΛΛΟΝΤΑΣ** |
| εγώ είχα λουστεί | θα έχω λουστεί |
| εσύ είχες λουστεί | θα έχεις λουστεί |
| αυτός-ή-ό είχε λουστεί | θα έχει λουστεί |
| εμείς είχαμε λουστεί | θα έχουμε λουστεί |
| εσείς είχατε λουστεί | θα έχετε λουστεί |
| αυτοί-ές-ά είχαν λουστεί | θα έχουν λουστεί |